2014.4.26. Az Európai Unió Hivatalos Lapja L 125/55 A BIZOTTSÁG 426/2014/EU RENDELETE (2014. április 25.) a szeszes italok meghatározásáról, megnevezéséről, kiszereléséről, címkézéséről és földrajzi árujel- zőinek oltalmáról szóló 110/2008/EK európai parlamenti és tanácsi rendelet II. mellékletének módosításáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltal- máról szóló, 2008. január 15-i 110/2008/EK európai parlamenti és tanácsi rendeletre () és különösen annak 26. cikkére, mivel: (1) — A 110/2008/EK rendelet II. melléklete értelmében a , kivonatolással és lepárlással nyert párlat (előtte a gyümölcs 9 nevével)" megnevezésű 16. kategóriába tartozó szeszes italok az említett kategóriánál felsorolt gyümölcsök vagy bogyók kivonatolásával és lepárlásával állíthatók elő. Egyes tagállamokban ilyen típusú szeszes italt hagyomá- nyosan más, az említett felsorolásban nem szereplő gyümölcsökből is állítanak elő. Ezért a szóban forgó kategó- riába tartozó szeszes italok előállításához használt gyümölcsök és bogyók felsorolását ki kell egészíteni. (2) — A 110/2008/EK rendelet II. mellékletének meghatározása szerint a 24. kategóriába (, Akvavit vagy aguavit") tartozó szeszes italok olyan kömény- és/vagy kapormag-ízesítésű szeszes italok, amelyeket növényi vagy fűszerdesztillá- tummal ízesítenek. Ezeket a szeszes italokat hagyományosan mezőgazdasági eredetű etil-alkohol felhasználásával állítják elő. Az , Akvavit vagy aguavit" szeszesital-kategória jelenlegi meghatározása nem írja elő kifejezetten az etil- alkohol használatát. Az akvavit avagy aguavit előállításához azonban elengedhetetlen az etil-alkohol használata, mert csak ezáltal biztosítható a termék minősége. (3) — A 110/2008/EK rendeletet ezért ennek megfelelően módosítani kell. (4) — Az e rendeletben előírt intézkedések összhangban vannak a szeszes italokkal foglalkozó bizottság véleményével, ELFOGADTA EZT A RENDELETET: 1. cikk A 110/2008/EK rendelet II. melléklete e rendelet mellékletének megfelelően módosul. 2. cikk Ez a rendelet az Európai Unió Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. április 25-én. a Bizottság részéről az elnök José Manuel BARROSO () HLL 39., 2008.2.13., 16. o.